b'\n_START_ARTICLE_\nAshley Williams\n_START_SECTION_\nKlupska karijera\n_START_PARAGRAPH_\nProfesionalnu karijeru je zapo\xc4\x8deo u rodnoj zemlji u Stockport Countyju. Kasnije je postao kapetan Countyja, gdje je i zapo\xc4\x8deo svoju reprezentativnu karijeru. U 2008. godini je oti\xc5\xa1ao na posudbu u vel\xc5\xa1ki Swansea City do kraja 2007./08. sezone. Sa Swansea Cityjem je osvojio League One i tako promovirao prvi put u 24 godine u Championship. Potom je definitivno potpisao sa Swansea Cityjem za 400.000 funti, \xc5\xa1to je bio klupski rekord tada. U rujnu 2008. godine je zabio svoj prvi pogodak za svoj novi klub u nerije\xc5\xa1enoj utakmici protiv Derby Countyja. U svojoj prvoj sezoni u Championshipu je osvojio nagradu za najboljeg vel\xc5\xa1kog nogometa\xc5\xa1a godine te za najboljeg klupskog igra\xc4\x8da. Bio je tako\xc4\x91er dio obrane Swansea Cityja koja ukupno primila 37 golova. U rujnu 2011. godine je zabio svoj prvi gol u Premier ligi protiv 4:1 porazu protiv Chelseaja. Williams je produ\xc5\xbeio svoj ugovor sa Swansima sa tri godine u listopadu 2012. godine. U drugoj sezoni vel\xc5\xa1kog kluba u Premier ligi su zauzeli deveto mjesto na ljestvici te osvojili Ligu kupa u 0:5 pobjedi protiv Bradford Cityja u 2013. godini. Nakon \xc5\xa1to je kapetan Garry Monk zavr\xc5\xa1io svoju nogometnu karijeru, Williams je preuzeo kapetansku vrpcu u srpnju 2013. godine. Godinu dana kasnije je ponovno produ\xc5\xbeio ugovor na pet godina. U kolovozu 2016. godine je Williams potpisao trogodi\xc5\xa1nji ugovor sa Evertonom.\n_START_SECTION_\nReprezentativna karijera\n_START_PARAGRAPH_\nZa vel\xc5\xa1ku reprezentaciju je odigrao preko 70 utakmica. Williams je debitirao za Wales 26. o\xc5\xbeujka 2008. godine protiv Luksemburga, dva dana prije svog transfera u Swansea City. 1. travnja 2009. je Williams zabio autogol protiv Njema\xc4\x8dke u Cardiffu. U studenom te iste godine je odigrao svoju prvu utakmicu kao kapetan vel\xc5\xa1ke mom\xc4\x8dadi u 3:0 pobjedi protiv \xc5\xa0kotske. Dvije godine nakon svog debija protiv Luksemburga je Williams protiv te iste reprezentacije zabio svoj prvi pogodak za domovinu u 78. minuti. Vel\xc5\xa1ki nogometni izbornik objavio je u svibnju 2016. popis za nastup na Europskom prvenstvu u Francuskoj, na kojem je se nalazio Williams. Na Europskom prvenstvu je Williams bio \xc4\x8dlan udarne postave vel\xc5\xa1ke reprezentacije. Williams je sa svojom ekipom uspio izboriti plasman u polufinalu, gdje su se oprostili od europskog natjecanja sa porazom protiv Portugala.'